**Газета «Медицина для Вас» № 06 от 09.08.2023г**

**Қызыл лента СПИД-ке қарсы күрестің символы**

**АИТВ-инфекциясына қарсы күрестің ең танымал символдарының бірі «V» әріпіне ұқсайтын және кеудеге бекітілетін қызыл лента, онсыз бірде-бір іс-шара өтпейді десек артық емес.**

**Қызыл лента** АИТВ/ЖИТС-ті емдеуге және оның алдын алуға, сондай-ақ АИТВ жұқтырған және ЖИТС-ке шалдыққан науқастардың құқықтарын қорғауға қатысатын барлық ұйымдар мен қауымдастықтар эмблемаларының ажырамас белгісі.

**Қызыл лента** жасау идеясы «The Visual AIDS Artists' Caucus» көркем суретшілер тобына тиесілі. Ұйымның құрамында ВИЧ-позитивті өнер адамдары болды. Жұртшылықтың назарын ЖИТС (СПИД) мәселесіне аудару үшін суретші Фрэнк Мур ЖИТС (СПИД) мәселесін түсіну қажеттігін жариялайтын адамдардың басын біріктіріп, үміт символына айналған қызыл лента жасап шығады.

**«Қызыл лента»** жобасы 2000 жылы 2 маусымда жыл сайынғы «Tony Awards» салтанатты шарасында ресми түрде ұсынылды. Барлық үміткерлер мен қатысушылар СПИД-тен таза болашаққа деген жанашырлық, қолдау және үміт символы ретінде ленталарды тағуға шақырылды. Сонымен, қызыл лента нені білдіреді? Қызыл - қанның түсі, сондай-ақ қанның бауырластығы. V әрпі түріндегі таспа - ағылшынша «жеңіс» деген ұғымды білдіреді.

Бұл жобаға байланысты ең үлкен үміт – 1 желтоқсан Дүниежүзілік СПИД-ке қарсы күрес күніне орай, бұл ленталар бүкіл әлемде тағылады. Дүниежүзілік ЖИТС-ке қарсы күрес күнінің мақсаты – індетке қарсы тұрудың барлық мүмкін болатын құралдары мен әдістерін пайдалана отырып, осы індет бойынша білім деңгейін арттыру бойынша профилактикалық жұмыстарды күшейту арқылы жаңа инфекциялардың алдын алу және АИТВ/ЖИТС таралуын тоқтату. Жыл сайын бұл күн бүкіл әлем жұртшылығын бұл айықпас дерттің қауіптілігін есте сақтауға, сондай-ақ оны алып жүргендерге төзімділік танытуға шақырады.

Сонымен қатар, профилактика сіздің денсаулығыңыз үшін күресте басты шара екенін түсіну өте маңызды. Қазір әлемде көптеген іс-шаралар өтіп жатыр, оларды басты мақсаты адамдардың АИТВ-инфекциясы туралы негізгі білімнің болуы, АИТВ статусын тексеру қаншалықты маңызды екенін еске салу.

**Қызыл лента** – адамдардың АИТВ/ЖИТС дертінің маңыздылығы туралы хабардар болуының бірден-бір белгісі. Қызыл лентаны таққандар неғұрлым көп болса, СПИД мәселесіне және осы індеттен зардап шеккен миллиондаған адамдардың мәселелеріне назар аударуды талап етушілердің дауысы соншалықты естілетін болады. Бұл АИТВ/ЖИТС-пен өмір сүретін адамдарды кемсітуге және әлеуметтік оқшаулауға қарсы наразылық белгісі. Бүгінгі күні бүкіл әлемде қызыл лента ЖИТС (СПИД) індетінен зардап шеккен адамдармен олардың жақындарымен, туыстарымен және достарымен ынтымақтастықтың символы болып табылады. Бұл ЖИТС-ті емдеудің жаңа әдістерін табу үшін бүкіл әлем бойынша жүргізіліп жатқан зерттеулер мен клиникалық сынақтарға қолдау көрсетудің символы.

**Қызыл лента** – осы қатыгез дерттің құрбаны болған жүздеген мың адамдарды еске алудың символы. Дүниежүзілік денсаулық сақтау ұйымы мамыр айының әрбір үшінші жексенбісінде Халықаралық СПИД-ке қарсы күрес күнін атап өтеді. Бұл күні дүние жүзіндегі миллиондаған адамдар қайтыс болғандарды еске алу және тірілерге ЖИТС індеті әрқайсымызға әсер етуі мүмкін деп ойлауға мүмкіндік беретін түрлі іс-шаралар ұйымдастырады.

Астана қаласы әкімдігінің

«АИТВ инфекциясының

алдын-алу орталығы» МКҚК,

сенім пунктінің медбикесі

Татьяна Федорова